Document ID: 31990R3301

*****
ΚΑΝΟΝΙΣΜΟΣ (ΕΟΚ) αριθ. 3301/90 ΤΗΣ ΕΠΙΤΡΟΠΗΣ
της 15ης Νοεμβρίου 1990
για την τροποποίηση του κανονισμού (ΕΟΚ) αριθ. 429/90 σχετικά με τη χορήγηση βάσει δημοπρασίας ενίσχυσης στο συμπυκνωμένο βούτυρο που προορίζεται για άμεση κατανάλωση στην Κοινότητα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 3117/90 (2), και ιδίως το άρθρο 7α παράγραφος 3,
Εκτιμώντας:
ότι ο κανονισμός (ΕΟΚ) αριθ. 429/90 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2617/90 (4), προβλέπει τη δυνατότητα χορηγήσεως ενίσχυσης στο συμπυκνωμένο βούτυρο που προέρχεται είτε από κρέμα είτε από βούτυρο που παρασκευάζονται στην Κοινότητα, υπό τον όρο ότι, όσον αφορά το βούτυρο, δεν έχει αποτελέσει αντικείμενο αγορών από τους οργανισμούς παρεμβάσεως ούτε ενισχύσεων στην ιδιωτική αποθεματοποίηση· ότι το άρθρο 7α παράγραφος 2 στοιχείο β) του κανονισμού (ΕΟΚ) αριθ. 804/68, μετά την τελευταία τροποποίηση του εν λόγω κανονισμού, προβλέπει ότι μπορούν να ληφθούν ειδικά μέτρα από την Επιτροπή για να αυξηθούν ιδίως οι δυνατότητες διαθέσεως του βουτύρου, ανεξαρτήτως του γογονότος ότι το εν λόγω προϊόν έχει αποτελέσει ή όχι αντικείμενο ενοσχύσεων στην ιδιωτική αποθεματοποίηση· ότι πρέπει να προσαρμοσθούν οι διατάξεις του κανονισμού (ΕΟΚ) αριθ. 429/90·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 429/90 τροποποιείται ως εξής:
1. Στο άρθρο 1 παράγραφος 1, οι όροι «ούτε ενισχύσεων στην ιδιωτική αποθεματοποίηση» διαγράφονται.
2. Στο άρθρο 4 παράγραφος 1 η δεύτερη φράση αντικαθίστατι από το ακόλουθο κείμενο:
«Αν το συμπυκνωμένο βούτυρο παρασκευάυεται από βούτυρο, οι ενδιαφερόμενοι πρέπει επίσης να αναλάβουν γραπτώς τη δέσμευση να χρησιμοποιούν βούτυρο που δεν έχει αποτελέσει αντικείμενο αγορών από τους οργανισμούς παρέμβασης.»
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 15 Νοεμβρίου 1990.

Labels: 3
17
6